CELEX: 22014D0175
Language: hu
Date: 2014-09-25 00:00:00
Title: Az EGT Vegyes Bizottság 175/2014 határozata (2014. szeptember 25.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2015/1243]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/23
            
         AZ EGT VEGYES BIZOTTSÁG 175/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2015/1243]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2002/46/EK európai parlamenti és tanácsi irányelvnek és az 1925/2006/EK európai parlamenti és tanácsi rendeletnek az étrend-kiegészítők előállításához felhasználható krómmal dúsított élesztő és az élelmiszerekhez hozzáadható króm(III)-laktát-trihidrát tekintetében történő módosításáról szóló, 2014. február 7-i 119/2014/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               Az élelmiszerekkel kapcsolatos, nem betegségek kockázatának csökkentésére vagy a gyermekek fejlődésére és egészségére vonatkozó egyes állítások engedélyezésének elutasításáról szóló, 2014. február 19-i 155/2014/EU bizottsági rendeletet (2) bele kell foglalni az EGT-megállapodásba.
            
         
               (3)
            
            
               Az élelmiszerekkel kapcsolatos, nem betegségek kockázatának csökkentésére vagy a gyermekek fejlődésére és egészségére vonatkozó egyes állítások engedélyezésének elutasításáról szóló, 2014. február 25-i 175/2014/EU bizottsági rendeletet (3) bele kell foglalni az EGT-megállapodásba.
            
         
               (4)
            
            
               Ez a határozat élelmiszerekre vonatkozó jogszabályokat érint. Az EGT-megállapodás II. melléklete XII. fejezetének bevezetőjében meghatározottak szerint az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (5)
            
            
               Az EGT-megállapodás II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének XII. fejezete a következőképpen módosul:
   
               1.
            
            
               Az 54zzi. pont (2002/46/EK európai parlamenti és tanácsi irányelv) és az 54zzzu. pont (1925/2006/EK európai parlamenti és tanácsi rendelet) a következő francia bekezdéssel egészül ki:
               
                           „—
                        
                        
                           
                              32014 R 0119: a Bizottság 2014. február 7-i 119/2014/EU rendelete (HL L 39., 2014.2.8., 44. o.)”.
                        
                     
         
               2.
            
            
               A szöveg a 80. pont (1066/2013/EU bizottsági rendelet) után a következő pontokkal egészül ki:
               
                           „81.
                        
                        
                           
                              32014 R 0155: a Bizottság 2014. február 19-i 155/2014/EU rendelete az élelmiszerekkel kapcsolatos, nem betegségek kockázatának csökkentésére vagy a gyermekek fejlődésére és egészségére vonatkozó egyes állítások engedélyezésének elutasításáról (HL L 50., 2014.2.20., 11. o.).
                        
                     
                           82.
                        
                        
                           
                              32014 R 0175: a Bizottság 2014. február 25-i 175/2014/EU rendelete az élelmiszerekkel kapcsolatos, nem betegségek kockázatának csökkentésére vagy a gyermekek fejlődésére és egészségére vonatkozó egyes állítások engedélyezésének elutasításáról (HL L 56., 2014.2.26., 7. o.)”.
                        
                     
         2. cikk
   A 119/2014/EU, a 155/2014/EU és a 175/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 39., 2014.2.8., 44. o.
   
   
      (2)  HL L 50., 2014.2.20., 11. o.
   
   
      (3)  HL L 56., 2014.2.26., 7. o.
   
   
      (4)  Alkotmányos követelmények fennállását nem jelezték.